text: Kæmpe tarteletter sat ind mod ensomhed
  29 april 2016 kl. 06.27
  Fredag behøvede ingen ældre i Kolding at spise alene. Der var fællesspisning med tarteletter. Et tilløbsstykke.
  Fredag behøvede ingen ældre i Kolding at spise deres mad alene. Ældre Sagen i byen inviterede til fællesspisning. Det skete under mottoet ”ingen skal spise alene, Danmark spiser sammen”.
  Det fandt sted på Sct. Jørgens Gaard i Kolding kl. 11.30 til 13.00. Menuen bestod af en kæmpe tartelet på 300 gram med høns i asparges, fløderand samt en kop kaffe eller te. Pris 25 kr. Alle var velkomne, og at dømme efter fremmødet var det en succes i asparges, om vi så må sige.
  At dømme efter fremmødet var det en succes i asparges, om vi så må sige.
  Flemming Hansen fra Ældre Sagen i Kolding fortæller, at dagens arrangement begyndte allerede kl. 10, hvor foreningen holdt åbent på Sct. Jørgens Gaard.
  - Vi viste bl.a. vores it-datastue frem. Her kunne man bl.a. få mere at vide om de kurser, vi holder om brug af computere, siger Flemming Hansen. Og så var der altså kæmpetarteletter fulgt op af fornuftig fløderand.
  Kun ensomheden tabte den fredag i Kolding.
  